hotchpotch/miracl-hf-unified huggingface dataset:
เอ็มดี5
เอ็มดี5 () เป็นฟังก์ชันแฮชในวิทยาการเข้ารหัสลับ เช่นการเก็บรหัสผ่าน และนอกจากนี้ยังมีการนำมาใช้ในการตรวจสอบความสมบูรณ์ของไฟล์ (Md5sum) แต่ถึงกระนั้นก็มีการพบว่า MD5 นั้นไม่เป็นแฮชฟังก์ชันที่ป้องกันการทับซ้อน (collision resistant) จึงไม่เหมาะสมที่จะนำมาใช้ในแอปพลิเคชันบางอย่างเช่น SSL หรือ Digital Signature
เราจะเริ่มจากการสมมติให้มีอินพุทเป็นข้อความ M ขนาด b-bit ซึ่ง b เป็นจำนวนเต็มที่ไม่ติดลบ ไม่จำเป็นต้องหาร 8 ลงตัว และมีความยาวได้ไม่จำกัด ซึ่งจะเขียนใหม่ได้เป็น m_0 m_1 m_2 … m_b-1 จากนั้นจะทำการหา MD5 โดยการผ่านขั้นตอนต่อไปนี้
เติม “ 10 ” ท้ายข้อความแล้ว เติม “ 0 ” ไปเรื่อยๆ จนกว่าข้อความจะมีขนาดที่คอนกลูเอนกับ 448 (mod 512)
เติมขนาดของข้อความความยาว 64 บิต ท้ายข้อความ หากขนาดของข้อความใหญ่เกินที่ 64 บิตจะเก็บได้ก็ให้ใช้ 64 บิตหลังของขนาดเท่านั้น สุดท้ายจะได้ข้อความที่แต่งเติมแล้วมีขนาดที่สามารถหาร 512 ลงตัวพอดี นั่นคือจะสามารถแบ่งข้อความได้เป็นชุด ชุดละ 512 บิต หรือ 32 ไบต์ หรือ 16-word block
ตั้งค่าเริ่มต้นของ buffer ขนาด 32 บิต 4 ตัวดังนี้
A = 0x67452301 , B = 0xEFCDAB89 , C =0x98BADCFE , D = 0x76543210
ลำดับแรกเราจะกำหนดฟังก์ชันรับอินพุท 32 บิต และเอาต์พุต 32 บิต ดังนี้
formula_5 แทนการดำเนินการ XOR, AND, OR และ NOT
ในขั้นตอนนี้ยังต้องใช้ ตารางขนาด 64 ช่อง T[1…64] ซึ่ง T[i] สามารถหาค่าได้จาก ⌊ 2^32 x |sin ⁡i | ⌋ โดย i มีค่าเป็นเรเดียน จากนั้นทำตามขั้นตอนวิธีดังนี้
ค่ารหัสที่ได้จะเก็บอยู่ในสมารถแสดงได้โดยนำเลขฐาน 16 ของ A, B, C, D มาต่อกัน
รายการโยงออร์เฉพาะ
รางการโยงXOR () เป็นโครงสร้างข้อมูลที่ใช้ในการโปรแกรมคอมพิวเตอร์ โดยใช้ประโยชน์จากการทำ XOR (จะแทนด้วยเครื่องหมาย⊕) เพื่อลดการใช้พื้นที่ของ doubly linked list โดย doubly linked list ตามปกติจะเก็บค่าที่อยู่ของ node ที่อยู่ก่อนหน้าและ node ที่อยู่ถัดไปของแต่ละ node ซึ่งต้องเสียพื้นที่ในการเก็บ2ที่
XOR linked list จะทำการเก็บข้อมูลทั้งสองอย่างในที่เดียวโดยการทำ bit wise XOR ที่อยู่ของ node ที่อยู่ก่อนหน้าและที่อยู่ของ node ที่อยู่ถัดไป
จากรูป เมื่อตรวจของใน list จากซ้ายไปขวา เมื่ออยู่ที่ C ก็จะรู้ที่อยู่ของ node ที่อยุ่ก่อนหน้าคือ B เมื่อนำที่อยู่ของ B ไป XOR กับค่า link ของ C (ฺB ⊕ D) ก็จะได้ค่าที่อยุ่ของ D ทำให้สามารถไปทางขวาต่อได้ ซึ่งการทำแบบนี้สามารถทำได้ในทางกลับกันด้วยเพื่อจะตรวจค่าใน list ไม่ว่าจะทางไหน จำเป็นต้องรู้ค่าที่อยู่ของ 2 node ที่อยู่ติดกันก่อน ไม่สามารถทำได้โดยรู้แค่ค่าเดียว และถ้าเรียงสลับกันก็จะตรวจไปในทางตรงข้าม
บางครั้งก็ไม่ควรใช้ XOR linked list:
ถ้ารู้ node ใน list แค่ node เดียวจะไม่สามารถเข้าถึงส่วนอื่นๆของ list ได้
codice_1
ที่ปลายของ list จะให้ทำเหมือนมี node ที่มีที่อยู่เป็น 0 วางติดอยู่ที่ปลายเหมือน {0 A B C...} ค่า link ที่เก็บที่ A จะเป็น 0⊕B โดยจะต้องเพิ่มคำสั่งเพื่อตรวจสอบด้วยว่าค่าที่อยู่ต่อไปเป็น 0 หรือไม่
และที่ปลายของ list สามารถทำสะท้อนได้โดยให้เก็บ link เป็น 0 (จะเหมือน node ที่อยู่ทางซ้ายกับขวาเป็น node เดียวกัน XOR ของของที่เหมือนกันจะได้ 0)
จากคุณสมบัติ
X⊕X=0
X⊕0=X
X⊕Y=Y⊕X
register R2 จะเก็บค่า XOR ของ ที่อยู่ปัจจุบันและที่อยู่ก่อนหน้าเสมอ และค่า link จะเก็บXOR ของทางซ้ายและทางขวา ทำให้ค่า XOR ของ R2 และ link ถ้าแทนซ้ายด้วย L ขวาด้วย R ปัจจุบันด้วย C และ ตัวก่อนหน้าด้วย P จะได้ค่า R2 ⊕ link = C ⊕ P ⊕ L ⊕ R
ถ้ามาจากทางซ้าย P=L จะได้เป็น C ⊕ R
ถ้ามาจากทางขวา P=R จะได้เป็น C ⊕ L
ซึ่งเป็นค่า XOR ของที่อยู่ปัจจุบัน กับที่ที่อยู่ถัดไป
โดยใช้หลักการเดียวกับ XOR linked list สามารถนำไปใช้กับการทำอื่นๆที่สามารถทำกลับได้ โดยแทนที่ XOR ด้วยการบวก หรือ การลบ
list ชนิดนี้จะใกล้เคียงกับ XOR Linked list ยกเว้นค่า link เป็น 0 จะไม่ได้หมายถึงการสะท้อน การหา node ต่อไปทำได้โดยนำค่า link ลบกับที่อยู่ของ node ก่อนหน้า
list ชนิดนี้จะต่างจาก XOR ตรงที่ การตรวจไปข้างหน้า กับการตรวจย้อนกลับจะใช้วิธีหาที่อยู่ของ node ต่อไป ต่างกันโดยเมื่อไปข้างหน้า จะทำการ บวกค่า link กับที่อยู่ของ node ก่อนหน้า แต่ถ้าย้อนกลับจะทำการลบที่อยู่ของ node ก่อนหน้า กับค่า link ข้อดีของ list ประเภทนี้คือสามารถ relocate ได้โดยไม่ต้องแก้ค่า link ใหม่
อรอนงค์ กาญจนชูศักดิ์
นางสาวอรอนงค์ กาญจนชูศักดิ์ อดีตสมาชิกสภาผู้แทนราษฎร กรุงเทพมหานคร สังกัดพรรคประชาธิปัตย์
อรอนงค์ กาญจนชูศักดิ์ เกิดเมื่อวันที่ 9 พฤศจิกายน พ.ศ. 2505 เป็นบุตรคนที่ 4 ของนายวินัย กาญจนชูศักดิ์ กับ นางเสาวณี กาญจนชูศักดิ์ โดยในบรรดาพี่น้องทั้ง 5 คน มี พินิจ กาญจนชูศักดิ์ เป็นพี่ชายคนโต และได้แนะนำให้นางสาวอรอนงค์ เข้าสู่แวดวงการเมือง ด้วยการเริ่มต้นจากการลงสมัครรับเลือกตั้งเป็น สมาชิกสภาเขตสัมพันธวงศ์ ก่อนที่จะได้รับการเลือกตั้งเป็นสมาชิกสภากรุงเทพมหานครในสมัยต่อมาและ เป็นสมาชิกสภาผู้แทนราษฎร กรุงเทพมหานคร
อรอนงค์ กาญจนชูศักดิ์ จบการศึกษาชั้นมัธยมศึกษา จากโรงเรียนอัสสัมชัญคอนแวนต์ ระดับปริญญาตรี นิเทศศาสตร์ มหาวิทยาลัยกรุงเทพ และปริญญาโท ด้านรัฐประศาสนศาสตร์ กับปริญญาโท ด้านบริหารธุรกิจ จากมหาวิทยาลัยรามคำแหง
ในการเลือกตั้งสมาชิกสภาผู้แทนราษฎรในประเทศไทย พ.ศ. 2550 ได้รับการเลือกตั้งเป็น สมาชิกสภาผู้แทนราษฎร กรุงเทพมหานคร เขต 1 (เขตดุสิต เขตพระนคร เขตป้อมปราบศัตรูพ่าย เขตสัมพันธวงศ์ เขตบางรัก เขตปทุมวัน เขตราชเทวี) โดยสวมเสื้อเบอร์ 5 สังกัด พรรคประชาธิปัตย์ ชนะไปด้วยคะแนน 101,135 คะแนน จากทั้งหมด 538 หน่วย ในหน่วยเลือกตั้งเขต 1 ร่วมกันกับ หม่อมหลวงอภิมงคล โสณกุล เบอร์ 4 ที่ได้ 105,166 คะแนน และ นางเจิมมาศ จึงเลิศศิริ เบอร์ 6 ที่ได้ 99,078 คะแนน ถือเป็นการชนะแบบยกทีม
ในการเลือกตั้ง พ.ศ. 2554 ไดมีปัญหาในการจัดตัวผู้สมัครสมาชิกสภาผู้แทนราษฎร แบบแบ่งเขตในกรุงเทพมหานคร ซึ่งพื้นที่ของนางสาวอรอนงค์ ทับซ้อนกับหม่อมหลวงอภิมงคล โสณกุล แต่ในที่สุดพรรคประชาธิปัตย์ก็ได้มีมติส่งนางสาวอรอนงค์ ลงสมัครในพื้นที่เดิม และได้รับเลือกตั้งเป็นสมาชิกสภาผู้แทนราษฎร กรุงเทพมหานคร เขต 2 ในที่สุด
ด้านประสบการณ์ทางการเมืองมีดังนี้
กรดฟอสฟอริก
กรดฟอสฟอริก (Phosphoric acid) เป็นกรดแร่ มีสูตรเคมี HPO
กรดฟอสฟอริกบริสุทธิ์จะอยู่ในรูปผลึกใส (มีจุดหลอมละลายที่ 42.35° C) แต่กรดฟอสฟอริกที่ความเข้มข้นและอุณหภูมิอื่น ๆ อาจพบในรูปของเหลวใส ไม่มีสี ไม่มีกลิ่น สามารถละลายน้ำและแอลกอฮอล์ได้
กรดฟอสฟอริกถูกใช้อย่างแพร่หลาย ทั้งในการผลิตสารพวกฟอสเฟต เช่น ผงซักฟอก สบู่ ปุ๋ย รวมถึงใช้ผสมเป็นวัสดุอุดฟัน จนถึง ถูกใช้เป็นส่วนผสมของน้ำอัดลม
อันตรายของกรดฟอสฟอริกหากได้รับโดยตรงในปริมาณที่มากพอทั้งจากการหายใจหรือสัมผัสทางผิวหนังก็สามารถก่อให้เกิดอันตรายต่อร่างกายได้
โรงพยาบาลเทียนฟ้ามูลนิธิ
เทียนฟ้ามูลนิธิ หรือ โรงพยาบาลมูลนิธิเทียนฟ้า (; ตัวเต็ม: 天華醫院; ตัวย่อ: 天华医院; พินอิน: "Tiān huá yī yuàn"; จีนกลาง: "เทียนหัวอีเยียน"; จีนแคะ: "เทียนฝายีเหย่น"; ฮกเกี้ยน: "เถี้ยนหัวอี่ก้วน" ;แต้จิ๋ว: "เทียนฮั้วอุยอี้") เป็นโรงพยาบาลและมูลนิธิตั้งอยู่ที่ถนนเยาวราช แขวงสัมพันธวงศ์ เขตสัมพันธวงศ์ กรุงเทพมหานคร มีสถานที่ใกล้เคียงคือ วัดไตรมิตรวิทยาราม วงเวียนโอเดี้ยน เป็นต้น
มูลนิธิโรงพยาบาลเทียนฟ้าสร้างขึ้นเมื่อปี พ.ศ. 2445 ชาวจีนย่านเยาวราช เรียกว่า "เทียนฮั้วอุยอี้" เกิดจากพ่อค้าชาวจีน 6 คน คือ นายโง้วเหมียวง้วน (จีนล่ำซำ), นายเล่ากี่ปึ้ง (พระยาภักดีภัทรากร), นายกอฮุยเจี๊ยะ, นายเหล่าชอเมี้ยง (พระเจริญราชธน), นายเฮ้งเฮ่งจิว และนายเตียเกี้ยงซำ (หลวงโสภณเพชรรัตน์) ได้ร่วมใจกนอุทิศเงินจำนวนหนึ่งและได้ชวนพ่อค้าชาวจน ประชาชนทั่วไปร่วมกันสบทบทุนเพื่อจัดซื้อที่ดินจำนวน 2 ไร่ 2 งาน 49 ตารางวาบริเวณเขตสัมพันธวงศ์ ถนนเยาวชน เป็นเงิน 52,000 บาท เพื่อให้เป็นที่ตั้งโรงพยาบาลและมูลนิธิโรงพยาบาลเทียนฟ้าในปัจจุบัน
มูลนิธิแห่งนี้มีศาลรูปเคารพของเจ้าแม่กวนอิม พระโพธิสัตว์อวโลกิเตศวร ปางประทานพร ประดิษฐานเป็นเทพเจ้าองค์ประธาน ผู้คนนิยมมาขอพรให้ปัดเป่าโรคภัยไข้เจ็บ มีสุขภาพแข็งแรง องค์ทำด้วยไม้จันทน์แกะสลัก รูปแบบศิลปะราชวงศ์ถัง แต่สันนิษฐานว่าสร้างขึ้นในสมัยของราชวงศ์ซ่งหรือเมื่อประมาณ 800-900 ปีที่ผ่านมา ในปี พ.ศ. 2501 ได้ถูกอัญเชิญมาจากประเทศจีนและมาประดิษฐานอยู่จนกระทั่งปัจจุบัน
ปลากะพงลาย
ปลากะพงลาย () เป็นปลาน้ำกร่อยชนิดหนึ่ง มีชื่อวิทยาศาสตร์ว่า "Datnioides polota" อยู่ในวงศ์ปลาเสือตอ (Datnioididae)
มีรูปร่างคล้ายกับปลาในวงศ์นี้ทั่วไป แต่ทว่ามีช่วงปากและรูปทรงลำตัวที่เรียวยาวและแหลมกว่าปลาเสือตอลายใหญ่ ("D. pulcher") หรือ ปลาเสือตอลายเล็ก ("D. undecimradiatus") และมีสีของลำตัวออกขาวเหลือบเงินและเขียวแวววาว ลายแถบสีดำบนลำตัวมีขนาดเรียวเล็ก ลายแถบตรงข้อหางแถบสุดท้ายเป็นขีดขาดกันแลดูคล้ายจุดสองขีด
ขนาดความยาวเมื่อโตเต็มที่ประมาณ 30 เซนติเมตร นับว่าใกล้เคียงกับปลาเสือตอลายเล็ก
พบกระจายพันธุ์บริเวณปากแม่น้ำหรือป่าโกงกางชายฝั่งทะเลที่เป็นน้ำกร่อย ตั้งแต่อินเดียจนถึงปาปัวนิวกินี และออสเตรเลีย
ปลากะพงลายเป็นปลาที่นิยมตกกันเป็นเกมกีฬา และนิยมเลี้ยงกันเป็นปลาสวยงามเช่นเดียวกับปลาในวงศ์เดียวกันชนิดอื่น ๆ ซึ่งในบางครั้งจะมีชื่อเรียกในการค้าขายว่า "ปลาเสือตอแปดริ้ว", "ปลาเสือตอบางปะกง" หรือ "ปลาเสือตอน้ำกร่อย"
นอกจากนี้แล้วยังมีชื่อเรียกอื่น อีก เช่น "ปลาลำพึง", "ปลาลำพัง", "ปลากะพงแสม" หรือ "ปลากะพงหิน" เป็นต้น
กระบวนการของธารน้ำ
กระบวนการของธารน้ำ () ในทางภูมิศาสตร์ และวิทยาศาสตร์กายภาพ หมายถึงกระบวนการที่แม่น้ำหรือธารน้ำทำให้เกิดธรณีสัณฐานรูปแบบต่าง ๆ
แม่น้ำลำธารเป็นตัวการที่สำคัญที่สุดที่ทำให้เกิดลักษณะภูมิประเทศแบบต่าง ๆ เพราะน้ำมีอิทธิพลให้เกิดการเพิ่มและลดระดับของเปลือกโลก กระบวนการของทางน้ำ (fluvial process) มีอยู่ 3 ลักษณะได้แก่ การกร่อน (erosion) การพัดพา (transportation) และการทับถม (deposition)
การกัดเซาะเป็นการแยกออกของวัตถุจากชั้นตะกอนหรือผิวด้านข้างของร่องน้ำ การไหลของกระแสน้ำสามารถกัดกร่อนได้ 2 แบบคือ
จะมีธารน้ำเป็นการสำคัญที่ทำให้เกิดการพัดพา โดยจะพัดพาตะกอนไปได้มากแค่ไหนขึ้นอยู่กับความเร็วของกระแสน้ำ การพัดพามี 4 ประเภทคือ
เนื่องจากความเร็วของกระแสน้ำและตะกอนมีปริมาณลดลง ทำให้ความสามารถในการเคลื่อนที่ของตะกอนลดลง ตะกอนที่มีขนาดใหญ่จะตะสะสมเป็นลำดับแรก ส่วนตะกอนที่มีขนาดเล็กและเบายังคงเคลื่อนที่ต่อไปก่อนจะตกสะสมในลำดับต่อมา
กระบวนการของธารน้ำทำให้แม่น้ำมีรูปแบบการไหลหลายประเภทด้วยกัน ดูรายละเอียดที่นี่
วัฏจักรของหิน
วัฏจักรของหิน เป็นความรู้พื้นฐานในธรณีวิทยาที่อธิบายถึงการเปลี่ยนแปลงของหินหลัก 3 ชนิด คือ หินอัคนี, หินตะกอน และหินแปร หินทั้งสามชนิดนี้มีการเปลี่ยนแปลงไปตามเวลาทางธรณีกาล อาจมีการเปลี่ยนจากหินชนิดหนึ่งไปเป็นหินอีกชนิดหนึ่ง หรืออาจเปลี่ยนกลับไปเป็นหินชนิดเดิมก็ได้ ขึ้นกับอุณหภูมิและความดันที่เป็นปัจจัยทำให้หินเกิดการผุพัง การกัดกร่อนและการแปรสภาพกลายเป็นหินชนิดใหม่ขึ้นมา
ต้นกำเนิดของหิน
ต้นกำเนิดของหินแนวคิดวัฏจักรหินเกิดขึ้นในศตวรรษที่ 18 โดย เจสส์ ฮัตตัน บิดาแห่งธรณีวิทยา วัฎจักรน้ำนี้เป็นส่วนหนึ่งของแนวคิดหลักแห่งความเป็นเอกภาพ (Uniformitarianism) และจากความคิดของเขาที่ว่า “no vestige of a beginning, and no prospect of an end” ที่นำมาประยุกต์ใช้ในวัฏจักรหินร่วมกับกระบวนการทางธรณีวิทยา เมื่อมีทฤษฎีธรณีแปรสัณฐาน ในช่วงทศวรรษที่ 1960 จึงมีการพัฒนาเป็น Wilson cycle โดย J. Tuzo Wilson ที่นำเอาทฤษฎีแปรสัณฐานมาใช้ร่วมด้วย
เมื่อหินได้จมตัวลงสู่ใต้ผิวโลกจะเกิดการหลอมละลายกลายเป็นหินหนืด เมื่อปัจจัยสภาพแวดล้อมเปลี่ยนไปเกิดการเย็นตัวของระบบ หินหนืดจะเกิดการเย็นตัวอย่างช้า ๆ กลายเป็นหินอัคนีบาดาล ได้เนื้อหินเป็นผลึกหยาบ หรือถ้าหากหินหนืดมีการแทรกดันออกมานอกผิวโลก (หินหนืดที่ปะทุออกมานอกผิวโลกว่า ลาวา) จะเกิดการเย็นตัวอย่างรวดเร็วเกิดเป็นหินอัคนีพุ เนื้อหินที่ได้จะมีผลึกที่ละเอียด หรือในบางครั้งหากมีการเย็นตัวอย่างรวดเร็วมากจะได้เนื้อหินเป็นเนื้อแก้ว เช่น หินออบซิเดียน หินทุกชนิดทั้งหินอัคนี หินตะกอน และหินแปรสามารถหลอมละลายกลายเป็นหินหนืดและกลายเป็นหินอัคนีได้ทั้งสิ้น ประโยชน์ของหินคือเป็นแหล่งศึกษาให้เยาวชนรุ่นหลัง.
เนื่องจากหินที่มีการโผล่ขึ้นมาบนผิวโลกจะมีความเสถียรลดลง จึงเกิดการผุพังและกัดกร่อนของหินได้ง่ายด้วยกระบวนการจากลมฟ้าอากาศ สารละลาย การกระทำของต้นไม้ รวมไปถึงแบคทีเรีย กระบวนการผุพังและกัดกร่อนจะทำให้หินดั้งเดิมแตกหักจนกลายเป็นตะกอนและสามารถพัดพาไปยังที่ต่าง ๆ โดยลม น้ำ หรือธารน้ำแข็ง เมื่อเกิดการสะสมเป็นจำนวนมากในบริเวณหนึ่ง ๆ และเกิดการทับถมกลายเป็นหินตะกอนเนื้อเม็ด แต่ถ้าเกิดจากการระเหยของแร่จะเรียกว่าหินตะกอนเคมี เช่น หินปูน หินเชิร์ต ถ้าตะกอนเหล่านั้นเกิดจากการทับถมของสิ่งมีชีวิตจะเรียกว่าหินตะกอนอินทรีย์
ควอเทอร์นารี
ยุคควอเทอร์นารี () เป็นยุคปัจจุบันและล่าสุดของสามยุคของมหายุคซีโนโซอิกในธรณีกาล ควอเทอร์นารีเป็นยุคหลังจากนีโอจีน และเริ่มขึ้นเมื่อประมาณ 2.588 ล้านปีก่อนและสืบเนื่องมาจนปัจจุบัน ยุคควอเทอร์นารีแบ่งออกเป็นสองช่วงใหญ่ๆ คือ ไพลส์โตซีน (2,588,000 – 11,700 ปีก่อน) และโฮโลซีน (11,700 ปีก่อนถึงปัจจุบัน) นักธรณีวิทยาคาดว่าช่วงปลายยุคควอเทอร์นารี คือประมาณ 0.5 – 1.0 ล้านปีข้างหน้า
โรงพยาบาลกรุงเทพพัทยา
โรงพยาบาลกรุงเทพพัทยา เป็นโรงพยาบาลเอกชน อยู่ทางภาคตะวันออก (ประเทศไทย) ตั้งอยู่บนถนนสุขุมวิท กม.143 ตำบลนาเกลือ อำเภอบางละมุง จังหวัดชลบุรี (ในเขตเมืองพัทยา)
โรงพยาบาลกรุงเทพพัทยา ก่อตั้งขึ้นเมื่อวันที่ 23 มิถุนายน พ.ศ. 2533 มีจำนวนเตียงรองรับผู้ป่วยได้ 100 เตียง ในปี พ.ศ. 2540 ได้รับรางวัลมาตรฐาน ISO 9002 ปัจจุบันยกระดับมาตรฐานเป็น ISO 9001:2000 และในปีเดียวกันยังได้รับการยกย่องให้เป็นผู้ส่งออกสินค้าและบริการดีเด่นประเภทธุรกิจบริการที่มีชาวต่างประเทศเข้ามาใช้บริการมากที่สุด นับเป็นแห่งที่สามของประเทศไทยที่ได้รับรางวัลอันทรงเกียรตินี้ ปี พ.ศ. 2543 ได้มีการสร้างอาคารศูนย์การแพทย์เฉพาะระบบเพื่อสนับสนุนการพัฒนาบริการทางการแพทย์ที่เป็นการรักษาโรคเฉพาะสาขามากขึ้น สามารถรองรับผู้ป่วยได้มากขึ้นกว่า 200 เตียง หลังจากนั้นได้มีการก่อสร้างอาคาร 15 ชั้น เพิ่มเติมเพื่อเชื่อมต่อกับกลุ่มอาคารเดิมโดยมีการพัฒนาปรับปรุงอาคารสถานที่และภูมิทัศน์บนพื้นที่กว่า 23 ไร่ มีพื้นที่ให้บริการผู้ป่วยได้วันละ 1,500 ถึง 1,800 คน และมีเตียงรองรับผู้ป่วยประมาณ 400 เตียง บนชั้นดาดฟ้าของตึก 15 ชั้น มีลานจอดเฮลิคอปเตอร์เพื่อรับและส่งต่อสำหรับผู้ป่วยฉุกเฉินในภูมิภาคตะวันออกของประเทศไทย
ในปี พ.ศ. 2545 ได้จัดตั้งศูนย์หัวใจขึ้นเป็นแห่งแรกของโรงพยาบาลเอกชนในภูมิภาคตะวันออก ที่ชั้น 3 อาคารบี ต่อมาได้ย้ายไปที่ชั้น 4 อาคารอีให้บริการผู้ป่วยตลอด 24 ชั่วโมง เพิ่มเตียงรองรับผู้ป่วยฉุกเฉินโรคหัวใจจาก 8 เตียง เป็น 29 เตียง พร้อมด้วยรถพยาบาลฉุกเฉิน CCU ปี พ.ศ. 2547 ได้รับมาตรฐานการรับรองกระบวนการคุณภาพ Hospital Accreditation ซึ่งเป็นสถาบันรับรองคุณภาพสถานพยาบาล (องค์การมหาชน) ด้วยมาตรฐานที่เป็นที่ยอมรับทั้งในและต่างประเทศ จึงได้รับรางวัลการจัดการโรงพยาบาลดีเยี่ยมแห่งเอเชีย 3 ปีซ้อน คือ HMA Award : 2004 ในปี พ.ศ. 2547 HMA Award : 2005 ในปี พ.ศ. 2548 HMA Award : 2006 ในปี พ.ศ. 2549 และในปี พ.ศ. 2552 ได้ผ่านการรับรองคุณภาพมาตรฐานการรักษาพยาบาลระดับนานาชาติ JCI (Joint Commission International)
ปัจจุบันเป็นศูนย์กลางทางการแพทย์เฉพาะระบบที่ดีที่สุดแห่งหนึ่งในภูมิภาคตะวันออก (ประเทศไทย)
ภาวิช ทองโรจน์
ศาสตราจารย์พิเศษ เภสัชกร ภาวิช ทองโรจน์ ศาสตราภิชานเกิดเมื่อวันที่ 12 พฤษภาคม พ.ศ. 2489 เคยดำรงตำแหน่งอาทิ คณบดีคณะเภสัชศาสตร์ จุฬาลงกรณ์มหาวิทยาลัย อธิการบดีผู้ก่อตั้งมหาวิทยาลัยมหาสารคาม, มหาวิทยาลัยนครพนม, มหาวิทยาลัยนราธิวาสราชนครินทร์ รักษาการอธิการบดีสถาบันเทคโนโลยีพระจอมเกล้าเจ้าคุณทหารลาดกระบัง เลขาธิการสำนักงานคณะกรรมการการอุดมศึกษา นายกสภามหาวิทยาลัยราชภัฏกาฬสินธุ์ และนายกสภาเภสัชกรรม ปัจจุบันดำรงตำแหน่ง นายกสภามหาวิทยาลัยนครพนม และภาคีสมาชิกแห่งราชบัณฑิตยสถาน สาขาเภสัชศาสตร์
ศาสตราจารย์พิเศษ เภสัชกร ภาวิช ทองโรจน์ หรือ ศาสตราจารย์พิเศษ เภสัชกร ดร.ภาวิช ทองโรจน์ เป็นบุตรของนายประพิส และนางลออ ทองโรจน์ เป็นชาวจังหวัดมหาสารคามจบการศึกษาระดับมัธยมศึกษาตอนปลายจากโรงเรียนสวนกุหลาบวิทยาลัยสมรสกับภญ.รศ.ดร.ชวนี ทองโรจน์ กรรมการสภามหาวิทยาลัยผู้ทรงคุณวุฒิมหาวิทยาลัยพะเยา อดีตรองเลขาสภาการศึกษา สำนักงานเลขาธิการสภาการศึกษา เคยเป็นผู้แทนนักเรียนไทยในนามโรงเรียนสวนกุหลาบวิทยาลัย แสดงโครงงานวิทยาศาสตร์เยาวชนนานาชาติ ณ กรุงโตเกียว ประเทศญี่ปุ่น ในปี พ.ศ. 2507 และเข้าศึกษาในระดับอุดมศึกษา ณ คณะเภสัชศาสตร์ มหาวิทยาลัยแพทย์ศาสตร์ ภายหลังได้ศึกษาเพิ่มเติมในสาขาวิทยาศาสตร์ของระบบประสาท ณ วิทยาลัยเบดฟอร์ดแอนด์เชลซี มหาวิทยาลัยลอนดอนในระดับปริญญามหาบัณฑิต และปริญญาดุษฎีบัณฑิต สาขาเภสัชวิทยา ณ วิทยาลัยเภสัชศาสตร์ มหาวิทยาลัยลอนดอน
เมื่อสำเร็จการศึกษาแล้ว รับราชการเป็นอาจารย์ตรีสังกัดภาควิชาสรีรวิทยา คณะเภสัชศาสตร์ จุฬาลงกรณ์มหาวิทยาลัย ต่อมาได้ดำรงตำแหน่งหัวหน้าภาควิชาสรีรวิทยา ในช่วง พ.ศ. 2504 - 2508 ในปี พ.ศ. 2524 ได้เป็นตำแหน่งเลขาธิการสหพันธ์สมาคมประสาทวิทยาศาสตร์แห่งเอเซียและคาบสมุทร (Federation of Asian Oceanian Neuroscience Societies) และได้ก่อตั้งศูนย์คอมพิวเตอร์ทางเภสัชศาสตร์ ณ คณะเภสัชศาสตร์ จุฬาลงกรณ์มหาวิทยาลัย ตั้งแต่ พ.ศ. 2528 และเป็นหัวหน้าโครงการพัฒนาระบบคอมพิวเตอร์สำหรับบริหารคลังยาและเวชภัณฑ์ ของสำนักปลัดกระทรวงสาธารณสุข โดยทุนสนับสนุนจากองค์การอนามัยโลก 
เคยดำรงตำแหน่งคณบดีคณะเภสัชศาสตร์ จุฬาลงกรณ์มหาวิทยาลัยในช่วง พ.ศ. 2532 - 2536 โดยเป็นประธานโครงการพัฒนาเภสัชกรของทบวงมหาวิทยาลัย และเป็นประธานผู้ก่อตั้งโครงการแลกเปลี่ยนนิสิตนักศึกษาเภสัชศาสตร์ไทย - ญี่ปุ่น โดยทุนสนับสนุนของรัฐบาลญี่ปุ่น ผ่านทางสมาคมสนับสนุนวิทยาศาสตร์แห่งประเทศญี่ปุ่น ทำให้มีการแลกเปลี่ยนนักวิชาการ การวิจัยร่วม และการพัฒนาบัณฑิตศึกษา
เป็นอธิการบดีมหาวิทยาลัยมหาสารคาม รักษาการอธิการบดีสถาบันเทคโนโลยีพระจอมเกล้าเจ้าคุณทหารลาดกระบัง เลขาธิการสำนักงานคณะกรรมการการอุดมศึกษา และอดีตประธานสภา เภสัชกรรมแห่งประเทศไทย ดำรงตำแหน่ง รองประธานคณะกรรมการการอุดมศึกษา นายกสภามหาวิทยาลัยราชภัฏกาฬสินธุ์ นายกสภามหาวิทยาลัยนครพนม และภาคีสมาชิกแห่งราชบัณฑิตยสถาน สาขาเภสัชศาสตร์ นอกจากนั้นยังเป็นอดีตนายกสมาคมประสาทวิทยาศาสตร์ไทย
สมเด็จวิบุลปัญญา สก อาน
สมเด็จวิบุลปัญญา สก อาน ( "สมฺเตจวิปุลปญฺญา สุข อาน", บางแห่งทับศัพท์ว่า "ซก อาน"; 16 เมษายน ค.ศ. 1950 - 15 มีนาคม ค.ศ. 2017) เป็นนักการเมืองชาวกัมพูชา รองนายกรัฐมนตรีกัมพูชาและรัฐมนตรีประจำสำนักงานคณะรัฐมนตรีแห่งพระราชอาณาจักรกัมพูชา
สมเด็จวิบุลปัญญา สก อาน เกิดเมื่อวันที่ 16 เมษายน ค.ศ. 1950 ที่หมู่บ้านกำปง คุ้มพระบาทจ็วนจุม เมืองคีรีวง จังหวัดตาแก้ว ในครอบครัวของชาวจีนแคะ (หรือชาวจีนฮากกา) ได้รับการเลือกตั้งเป็นสภาชิกสภาผู้แทนราษฎรกัมพูชาจากจังหวัดตาแก้ว ในการเลือกตั้งทั่วไปเมื่อปี ค.ศ. 2003 สังกัดพรรคประชาชนกัมพูชา ปัจจุบันเป็นรองนายกรัฐมนตรีกัมพูชาและรัฐมนตรีประจำสำนักงานคณะรัฐมนตรี เป็นผู้มีอาวุโสสูงสุดในรัฐบาลกัมพูชาคณะปัจจุบัน รองจากฮุน เซน
ในปี ค.ศ. 2009 นักข่าวกัมพูชาชื่อ ฮัง จักรา (Hang Chakra) บรรณาธิการหนังสือพิมพ์ "Khmer Machas Srok" ได้เขียนบทความ 2 ชิ้น กล่าวหาสก อาน และผู้ช่วยว่ามีพฤติกรรมคอรัปชั่น ส่งผลให้ตัวฮัง จักรา ถูกจับกุมตัวและส่งฟ้องศาลด้วยข้อหาหมิ่นประมาท และตีพิมพ์ข้อความอันเป็นเท็จ เขาถูกตัดสินจำคุกเป็นเวลาหนึ่งปี ที่เรือนจำเปร็ยซอ
พระบาทสมเด็จพระบรมนาถ นโรดม สีหมุนี ทรงมีพระราชกฤษฎีกาพระราชทานบรรดาศักดิ์แก่นายสก อาน เป็นขุนนางชั้นสมเด็จ ที่ "สมเด็จวิบุลปัญญา สก อาน" เมื่อวันที่ 13 มีนาคม ค.ศ. 2017 ท่ามกลางกระแสข่าวลือว่านายสก อาน ป่วยหนักและถึงแก่อสัญกรรมแล้วที่สาธารณรัฐประชาชนจีน ซึ่งทางรัฐบาลกัมพูชาได้แถลงข่าวปฏิเสธว่าข่าวลือนี้ไม่เป็นความจริงแต่อย่างใด ต่อมาในวันที่ 15 มีนาคม ปีเดียวกัน รัฐบาลกัมพูชาจึงได้ออกประกาศอย่างเป็นทางการว่า นายสก อาน ได้ถึงแก่อสัญกรรมแล้วด้วยโรคประจำตัว เมื่อเวลา 18:32 น. ของวันดังกล่าว ที่โรงพยาบาลในกรุงปักกิ่ง สาธารณรัฐประชาชนจีน สิริรวมอายุได้ 66 ปี
ต้นไม้สเคปโกท
ในวิทยาศาสตร์คอมพิวเตอร์ ต้นไม้สเคปโกท ()เป็นต้นไม้ค้นหาแบบทวิภาคที่มีโครงสร้างปรับสมดุลเองได้ ค้นพบโดย และ ในกรณีแย่ที่สุด จะใช้เวลาค้นข้อมูล O ("log n") ใช้เวลาเพิ่มและลบข้อมูลโดยเฉลี่ย O ("log n")
ภายในปมหนึ่งปมจะเก็บเพียงข้อมูล และ pointer ไปที่ปมลูกทั้งสอง
ต้นไม้ค้นหาแบบทวิภาคจะสมดุลเมื่อปมทางขวาและปมทางซ้ายของรากเท่ากัน
ถ้าเป็นแบบ α-weight-balanced ต้องเป็นตามเงื่อนไขดังนี้
โดยที่ size แสดงเป็นฟังก์ชันดังนี้
ต้นไม้ค้นหาแบบทวิภาค ที่เป็น α-weight-balanced จะเป็น α-height-balanced ด้วย
ต้นไม้สเคปโกทไม่รับประกันว่าจะเป็น α-weight-balanced ตลอดเวลา แต่จะใกล้เคียง α-height-balanced เสมอ
ต้นไม้สเคปโกท สามารถใช้ α ที่มีค่าได้ตั้งแต่ 0.5 ถึง 1 จึงมีความยืดหยุ่นในการปรับสมดุล การใช้ค่า α สูงๆ จะทำให้การเพิ่มข้อมูลรวดเร็วขึ้น แต่การค้นและลบข้อมูลช้าลง 
ในทางกลับกัน ถ้าใช้ α ต่ำๆ ก็เพิ่มข้อมูลก็จะช้า แต่จะค้นและลบข้อมูลได้เร็ว การเลือกค่า α จะขึ้นอยู่กับว่า ขณะทำงานมีการเพิ่ม ค้น ลบข้อมูลบ่อยแค่ไหน
คล้ายกับต้นไม้ค้นหาแบบทวิภาคที่ไม่ปรับสมดุล แต่ต่างกันเล็กน้อย
เมื่อพบตำแหน่งที่จะแทรก จะต้องบันทึกความสูงของปมที่เพิ่มมาด้วย ถ้าการเพิ่มปมนี้ทำให้ไม่เป็น α-height-balanced ก็ต้องทำการ rebalance 
ในการ rebalance จะทำการปรับสมดุลของ subtree ที่มีรากเป็น "สเคปโกท"
สเคปโกทเป็นปมปมหนึ่งตามเส้นทางจากปมล่าสุดไปสู่ปมราก การหาสเคปโกททำได้โดยการไล่ย้อนขึ้นไปจากปมใหม่ไปจนถึงราก และเลือกปมที่ subtree ไม่เป็น α-height-balanced
การปีนย้อนขึ้นไปตามปมอาจใช้พื้นที่ O ('log n') ใน stack แต่สามารถเลี่ยงได้โดยให้มี pointer สำหรับชี้ปมลูกไปที่ปมแม่
เพื่อตรวจสอบว่าปมเป็นสเคปโกทหรือไม่ จะต้องหาจำนวนปมลูกทั้งหมดของปมนั้นๆ แล้วตรวจสอบว่าเป็น α-weight-balanced หรือไม่ 
และเมื่อไม่สอดคล้องกับเงื่อนไข ก็จะถือว่าเป็นสเคปโกท
เมื่อพบปมที่เป็นสเคปโกทแล้ว ต้นไม้ย่อยที่มีรากเป็นสเคปโกทก็จะต้องถูกสร้างใหม่ให้สมดุล ซึ่งใช้เวลา O ("n") โดยการไล่ไปตามต้นไม้ย่อยเพื่อเรียงลำดับข้อมูลและนำค่า median มาใช้เป็นรากใหม่
เพราะฉะนั้น กรณีแย่สุดของการเพิ่มข้อมูล คือเมื่อมีการ rebalance จะใช้เวลา O ("n") แต่เมื่อถัวเฉลี่ย จะใช้เวลาเพียง O ("log n")
สำหรับต้นไม้สเคปโกท การลบจะง่ายกว่าการเพิ่มข้อมูล ต้นไม้สเคปโกทต้องมีตัวแปร MaxNodeCount สำหรับเก็บจำนวนปมมากที่สุดที่เคยมี และเมื่อมีการ rebalance จะเก็บค่าใหม่เป็นค่าจำนวนปม (NodeCount) ขณะนั้น
การลบจะลบแบบต้นไม้ค้นหาแบบทวิภาค แต่เมื่อ
จะทำการ rebalance และเก็บค่าจำนวนปมทั้งหมดขณะนั้น (NodeCount) ไปที่ MaxNodeCount
เช่นเดียวกับการเพิ่มข้อมูล เมื่อถัวเฉลี่ยแล้ว จะใช้เวลา O ("log n")
ใช้วิธีค้นข้อมูลแบบเดียวกับต้นไม้ค้นหาแบบทวิภาค ใช้เวลา O ("log n")
ข้าวตังหน้าตั้ง
ข้าวตังหน้าตั้ง เป็นอาหารว่างชนิดหนึ่ง ทำมาจากข้าวที่หุงสุดติดกระทะหรือหม้อ นำมาแซะออกให้เป็นแผ่นบางๆ ผึ่งแดดให้แห้ง ตัดเป็นแผ่นๆ นำไปทอดให้พองฟู ข้าวตังในสมัยโบราณคือข้าวที่ติดก้นหม้อหรือกระทะ
ชาวดุงกาน
ดุงกาน () เป็นคำที่ใช้กันในแถบกลุ่มประเทศอดีตสหภาพโซเวียตที่สื่อความหมายถึงกลุ่มอิสลามิกชนที่มีเชื้อสายจีน หรืออาจใช้ความหมายครอบคลุมไปยังประชาชนที่จัดอยู่กลุ่มภาษาเตอร์กิกแถบเขตปกครองตนเองซินเจียงอุยกูร์ในปัจจุบันด้วย อย่างไรก็ตามชาวดุงกานทั้งในจีนและอดีตสหภาพโซเวียตจะเรียกตนเองว่า หุย
มีการสำรวจจำนวนประชากรในแถบอดีตสหภาพโซเวียตพบว่ามีชาวดุงกานตั้งถิ่นฐานในประเทศคาซัคสถาน ประมาณ 36,900 คน ในปี ค.ศ. 1999), ประเทศคีร์กีซสถาน ประมาณ 51,766 คน ในปี ค.ศ. 1999) และในประเทศรัสเซีย ประมาณ 801 คน ในปี ค.ศ. 2002)
สมศักดิ์ สุวรรณสุจริต
นายสมศักดิ์ สุวรรณสุจริต (14 ตุลาคม 2498 -) ผู้ตรวจการแผ่นดิน(ประเทศไทย) อดีตผู้ว่าราชการจังหวัดระยอง อดีตผู้ตรวจราชการกระทรวงมหาดไทย อดีตผู้ว่าราชการจังหวัดขอนแก่น อดีตผู้ว่าราชการจังหวัดกาฬสินธุ์ และเป็นอดีตผู้ว่าราชการจังหวัดศรีสะเกษ ซึ่งปฏิบัติหน้าที่ดูแลพื้นที่ในช่วงเหตุการณ์ปะทะตามแนวชายแดนไทย-กัมพูชา พ.ศ. 2554
สมศักดิ์ สุวรรณสุจริต จบการศึกษารัฐศาสตรบัณฑิต จากมหาวิทยาลัยเชียงใหม่ ปริญญาโทรัฐประศาสนศาสตรมหาบัณฑิต จากสถาบันบัณฑิตพัฒนบริหารศาสตร์ และรัฐศาสตรมหาบัณฑิต (การปกครอง) จากมหาวิทยาลัยธรรมศาสตร์ ผ่านการอบรมหลักสูตรวิทยาลัยป้องกันราชอาณาจักร รุ่นที่ 48 หลักสูตรโรงเรียนนายอำเภอ รุ่น 30 (สอบได้อันดับที่ 1)
สมศักดิ์ สุวรรณสุจริต เริ่มรับราชการในสังกัดกรมการปกครอง กระทรวงมหาดไทย จนได้รับตำแหน่งนายอำเภอแวงน้อย จังหวัดขอนแก่น ในปี พ.ศ. 2534 ต่อมาได้ย้ายไปรับตำแหน่งนายอำเภอลอง อำเภอเชียงคำ อำเภอตะพานหินเป็นลำดับ ในปี พ.ศ. 2541 ได้รับการแต่งตั้งเป็นผู้อำนวยการกองวิชาการและแผนงาน กรมการปกครอง เป็นผู้อำนวยการสำนักบริหารการปกครองท้องที่ ในปี พ.ศ. 2544
ในปี พ.ศ. 2546 ได้รับการแต่งตั้งเป็นรองผู้ว่าราชการจังหวัดนครราชสีมา เป็นรองอธิบดีกรมป้องกันและบรรเทาสาธารณภัย และรองผู้ว่าราชการจังหวัดพะเยา กระทั่งปี พ.ศ. 2551 จึงได้รับการแต่งตั้งเป็นผู้ว่าราชการจังหวัดน่าน เป็นรองอธิบดีกรมการปกครอง และผู้ว่าราชการจังหวัดหนองบัวลำภู ในปีถัดมา
พ.ศ. 2553 ได้ย้ายไปรับตำแหน่งผู้ว่าราชการจังหวัดศรีสะเกษ โดยมีผลงานเป็นที่รู้จักของสื่อมวลชน จากการลงพื้นที่ในช่วงที่เกิดเหตุปะทะตามแนวชายแดนไทย-กัมพูชา เดือนกุมภาพันธ์ พ.ศ. 2554 ต่อมาในปลายปีเดียวกัน จึงได้รับแต่งตั้งเป็นผู้ว่าราชการจังหวัดกาฬสินธุ์ หลังจากนั้นประมาณ 1 ปี จึงได้มาเป็นผู้ว่าราชการจังหวัดขอนแก่น ต่อมาในปี พ.ศ. 2557 ได้รับการแต่งตั้งให้ดำรงตำแหน่งผู้ตรวจราชการกระทรวงมหาดไทย
ในปี พ.ศ. 2558 ได้รับแต่งตั้งให้เป็นผู้ว่าราชการจังหวัดระยอง
พ.ศ. 2561 ได้รับโปรดเกล้าฯ ให้ นายสมศักดิ์ สุวรรณสุจริต เป็นผู้ตรวจการแผ่นดิน ประกาศ ณ วันที่ 18 พฤศจิกายน พุทธศักราช 2561 เป็นปีที่ 3 ในรัชกาลปัจจุบัน
นายสมศักดิ์ สุวรรณสุจริต ได้รับรางวัลจากผลงานดีเด่นหลายรางวัล อาทิ
มิสไทยแลนด์ยูนิเวิร์ส 2554
มิสไทยแลนด์ยูนิเวิร์ส 2554 จัดประกวดขึ้นเป็นปีที่ 12 นับตั้งแต่ปี พ.ศ. 2543 โดย สถานีโทรทัศน์สีกองทัพบกช่อง 7 โดยดำเนินการประกวด และทำกิจกรรมที่จังหวัดลำพูน และมีการจัดการประกวดรอบตัดสินขึ้นในวันที่ 26 มีนาคม 2554 ณ รอยัลพารากอนฮอลล์ ศูนย์การค้าสยามพารากอน ซึ่งเป็นครั้งที่สองที่ไม่ได้จัดประกวด ณ เซ็นทรัลพลาซา ลาดพร้าว เนื่องจากอยู่ในช่วงที่เซ็นทรัลปิดปรับปรุงศูนย์การค้าและโรงแรม ผู้ที่ได้ตำแหน่ง มิสไทยแลนด์ยูนิเวิร์สในปีนี้จะเป็นผู้ได้สิทธิ์ไปประกวดนางงามจักรวาล ปี 2554 ซึ่งเป็นวาระครบรอบ 60 ปี การจัดการประกวด ณ นครเซาเปาลู ประเทศบราซิล ในเดือนกันยายนปีเดียวกัน
โดยปีนี้ทางกองประกวดมิสไทยแลนด์ยูนิเวิร์ส จะมีการเชิญ คีเมนา นาบาร์เรเต นางงามจักรวาล 2010 มาเพื่อเป็นผู้มอบมงกุฏให้กับมิสไทยแลนด์ยูนิเวิร์สคนที่ 12 อีกด้วย
รูปแบบการไหลของลำน้ำ
รูปแบบการไหลของลำน้ำ () เกิดจากกระบวนการของธารน้ำ มีหลายรูปแบบ ได้แก่
ลำน้ำแบบตรง (straight channels) มีรูปร่างคล้ายเส้นตรง แต่ก็หาได้ยากนักในธรรมชาติ
ลำน้ำแบบเปีย (braided channels) มีร่องน้ำเพี่ยง 1 ร่องน้ำและประกอบด้วยสันทรายกลางแม่น้ำ (braid bar) มีตลิ่งที่ไม่มั่นคง ไม่มีความเป็นเนื้อเดียวกันและถูกกัดเซาะได้ง่ายกว่าแม่น้ำชนิดอื่น ทางน้ำจะดูเหมือนไขว้กันไปมา มีปริมาณตะกอนที่เข้ามาในพื้นที่สูงโดยพื้นที่ที่เกิดการสะสมตัวแบบนี้มีความชันมาก ทำให้เกิดการกัดกร่อนสูง การเคลื่อนย้ายของตะกอนในแนวระนาบทำให้ได้เป็นชั้นทราย(หรือชั้นกรวด) ที่มีรูปร่างเป็นแผ่นหรือเป็นลิ่ม
ลำน้ำโค้งตวัด (meandering channels) มีรูปร่างโค้งตวัดไปมา มีตลิ่งที่มีความมั่นคงมากกว่าทางน้ำแบบเปีย เพราะมีการสะสมตัวบริเวณที่ราบน้ำท่วมถึง (floodplain) ที่หนากว่า มีต้นไม้หรือพืชขึ้นปกคลุมมากกว่า มีปริมาณตะกอนที่เข้ามาคงที่และเป็นบริเวณที่มีความชันน้อย ทำให้เกิดการกัดกร่อนได้ยากกว่าทางน้ำแบบเปีย ลักษณะตะกอนทรายที่แทรกอยู่มักจะถูกล้อมรอบด้วยตะกอนที่มีขนาดละเอียดกว่า
ลำน้ำประสานสาย (anastomosion channels) มีร่องน้ำหลายร่องน้ำและมีตลิ่งที่มั่นคง มีตลิ่งที่มั่นคงคั่นระหว่างกระแสน้ำกับพื้นที่ที่เป็นที่ราบน้ำท่วมถึง และที่ลุ่มหลังคันดิน (backswamp) ทำให้แม่น้ำมีการเปลี่ยนตำแหน่งน้อยมาก ตะกอนในทางนั้นแบบนี้มีลักษณะเกาะติดกันโดยมีรากไม้ช่วยยืดตะกอน ตะกอนที่พบมีขนาดละเอียดมาก และพอกตัวอยู่หนาในร่องน้ำเดียว
หุบเขาทรุด
หุบเขาทรุด () เป็นพื้นที่ราบต่ำลักษณะเป็นเส้นยาว ขนาบข้างด้วยพื้นที่ราบสูง หรือแนวเทือกเขา เกิดขึ้นจาก แผ่นเปลือกโลกขยายตัวอันเนื่องจากแรงดึงทางกระบวนการธรณีแปลสัณฐาน ส่งผลให้เกิดรอบแตกที่ผิวเปลือกโลก จนกระทั่งแรงดึงมีปริมาณมากพอ แผ่นเปลือกโลกจะแยกตัวออกจากกัน ส่วนที่อยู่ตรงกลางจะยุบตัวลง เกิดเป็น “กราเบน” มีลักษณะเป็นที่ราบต่ำขนาบข้างด้วยหน้าผามุมสูง หากกการขยายตัวของแผ่นเปลือกโลกยังมีต่อไป ที่ราบต่ำนี้จะมีขนาดใหญ่ขึ้น โดยบล็อกที่สูงด้านข้างแตกออกแล้วยุบตัวลง ต่อเนื่องกลายเป็นแอ่งขนาดใหญ่ การเกิดหุบเขาทรุดเกิดได้ทั้งบนแผ่นทวีป และแผ่นมหาสมุทร
หุบเขาทรุดที่มีการพัฒนาไปมากแล้ว สามารถพบได้กับบริเวณที่มีกระบวนการเกิด แนวสันเขากลางมหาสมุทร ซึ่งเป็นผลมาจากการขยายตัวของพื้นมหาสมุทร ยกตัวอย่างเช่น มหาสมุทร แอตแลนติก เป็นต้น
สตีเฟน คาร์
สตีเฟน คาร์ () เป็นอดีตนักฟุตบอลชาวไอร์แลนด์ โด่งดังเมื่อครั้งเล่นในพรีเมียร์ลีก กับท็อตแนมฮอตสเปอร์ และนิวคาสเซิล ยูไนเต็ด นอกจากนี้ยังเคยเป็นกัปตันทีมเบอร์มิงแฮม ซิตี
ในทีมชาติสตีเฟน คาร์ลงเล่นให้กับทีมชาติสาธารณรัฐไอร์แลนด์ เล่นตำแหน่งแบ็กขวา
สกอตต์ แดนน์
สกอตต์ แดนน์ () เกิดเมื่อวันที่ 14 กุมภาพันธ์ ค.ศ. 1987 ในลิเวอร์พูล นักฟุตบอลชาวอังกฤษ ปัจจุบันเล่นอยู่กับสโมสรฟุตบอลเบอร์มิงแฮมซิตี
เคร็ก การ์ดเนอร์
เคร็ก การ์ดเนอร์ (; เกิด 25 พฤศจิกายน ค.ศ. 1986) เป็นนักฟุตบอลชาวอังกฤษ ปัจจุบันเล่นให้กับสโมสรฟุตบอลซันเดอร์แลนด์
แบร์รี เฟอร์กูสัน
แบร์รี เฟอร์กูสัน () (เกิด 2 กุมภาพันธ์ ค.ศ. 1978) เป็นนักฟุตบอลชาวสกอตแลนด์ ปัจจุบันเล่นให้กับสโมสรฟุตบอลเบอร์มิงแฮมซิตี ในพรีเมียร์ลีก
ริชาร์ด สเตียร์แมน
ริชาร์ด เจมส์ ไมเคิล สเตียร์แมน (; เกิด 19 สิงหาคม ค.ศ. 1987) เป็นนักฟุตบอลชาวอังกฤษ ปัจจุบันเล่นให้กับสโมสรฟุตบอลวุลเวอร์แฮมป์ตันวอนเดอเรอส์
โรนัลด์ ซูบาร์
โรนัลด์ ซูบาร์ () เกิดวันที่ 20 กันยายน ค.ศ. 1985 เป็นนักฟุตบอลชาวฝรั่งเศส บอล ปัจจุบันเล่นให้กับวุลเวอร์แฮมป์ตันวอนเดอเรอส์
ไมเคิล ไคต์ลี
ไมเคิล ไคต์ลี () เกิดเมื่อวันที่ 24 มกราคม ค.ศ. 1986 ประเทศอังกฤษ ให้กับวุลเวอร์แฮมป์ตันวอนเดอเรอส์ ในพรีเมียร์ลีก
ปุ๋ยหมัก
ปุ๋ยหมัก คือปุ๋ยที่ได้จากการหมักสารอินทรีย์ให้สลายตัวผุพังตามธรรมชาติ โดยนำสิ่งเหล่านั้นมากองรวมกัน รดน้ำให้ชื้น แล้วปล่อยทิ้งไว้ให้เกิดการย่อยสลายตัวโดยกิจกรรมของจุลินทรีย์ จึงนำไปใช้ปรับปรุงดิน ในการเตรียมกองปุ๋ยหมัก อาจใส่จุลินทรีย์ที่เตรียมไว้โดยกรมวิชาการเกษตร(พด.2)เพื่อช่วยเร่งกิจกรรมของจุลินทรีย์ให้เร็วขึ้น เป็นการเพิ่มคุณค่าด้านธาตุอาหารของปุ๋ยหมักด้วย...
ดิแอคติ้งควีน ล้านฝันสนั่นจอ
The Acting Queen ล้านฝันสนั่นจอ เป็นรายการเรียลลิตี้แนวใหม่กับการค้นหานักแสดงหญิงรายการแรกในเมืองไทย “มาช่า วัฒนพานิช” กับบทบาทการเป็นผู้ดำเนินรายการแบบเต็มตัวเป็นครั้งแรก ที่ควงคู่มากับ “มารุต สาโรวาท” ในฐานะแอ็คติ้งโค้ชมือฉมังของเมืองไทย และ “กิติกร เพ็ญโรจน์” เจ้าของไอเดียเก๋ เอ็กเซ็กคูทีฟ โปรดิวเซอร์ของรายการ ที่มารับหน้าที่เป็นคอมเมนเตเตอร์
รายการ ดิแอ็คติ้งควีน ล้านฝันสนั่นจอ ออกอากาศทุกวันอาทิตย์ เวลา 21 นาฬิกา 30 นาที ถึง 22 นาฬิกา 30 นาทีโดยประมาณ ทางช่อง 9 เริ่มออกอากาศครั้งแรกเมื่อวันที่ 28 พฤศจิกายน พ.ศ. 2553
ผู้เข้าแข่งขันทั้ง 12 คน ที่ได้ถูกคัดเลือกมา จากการออดิชัน จะได้มาแข่งขันในรายการ ในแต่ละสัปดาห์ จะมีโจทย์จาก 10 ผู้กำกับ ให้ผู้แข่งขันได้มาแสดง ใครที่แสดงไม่ดีในแต่ละสัปดาห์ก็จะได้ออกจากการแข่งขัน โดยมี มาช่า วัฒนพานิช , มารุต สาโรวาท ,กิติกร เพ็ญโรจน์ และ ผู้กำกับในโจทย์นั้น
ในรายการก็จะแบ่งออกเป็น 3 ช่วง คือ
1.^http://actingqueen.mthai.com/
แมลงอุตสาหกรรม
แมลงอุตสาหกรรม หมายถึง แมลงที่ในช่วงของการดำเนินชีวิต มีการสร้างผลผลิตซึ่งมนุษย์สามมารถนำมาใช้ประโยชน์ได้ แมลงในกลุ่มนี้ประกอบด้วยแมลงหลายชนิดด้วยกัน เช่น ไหม ผึ้ง แมลงครั่ง รวมทั้งแมลงที่ถูกนำมาเป็นอาหารด้วย
ไหมที่เลี้ยงกันอยู่ในปัจจุบัน มีชื่อทางวิทยาศาสตร์ว่า "Bombyx mori L." ตัวเต็มวัยเป็นผีเสื้อกลางคืนในวงศ์ Bombycidae โดยแมลงในวงศ์นี้ในระยะตัวหนอนจะกินใบหม่อน "(Morus sp.)" ซึ่งเป็นไม้ยืนต้นจำพวกไม้พุ่มในวงศ์ Moraceae ในระยะดักแด้ตัวหนอนจะพ่นเส้นใยห่อหุ้มตัวในขณะที่พัฒนาเป็นตัวเต็มวัย ซึ่งใยที่ห้อหุ้มตัวนี้ มีองค์ประกอบคือ sericin 25% และ fibroin 75% โดยที่มนุษย์สามารถนำเอาเส้นใยไหมนี้มาใช้ในการทอเป็นผืนผ้าที่ให้ความเงางามไหมที่เลี้ยงกันอยู่ในประเทศไทยมีอยู่ 3 ประเภท คือ
เส้นไหม คือเส้นใยธรรมชาติที่ได้จากการดึงเส้นใยหลายๆ รังรวมกันเป็นเส้นเดียวกัน ที่เรียกว่า การสาวไหม ซึ่งกระบวนการสาวไหมทำให้เส้นใยที่มาจากแต่ละรังพันกันเป็นเกลียวและมีการยึดเกาะยึดซึ่งกันและกันมีความเหนียวทนทาน เนื้อกระชับแน่น
ผึ้ง (honey bees) ผึ้งเป็นแมลงในวงศ์ Apidae ผึ้งที่สามารถเปลี่ยนรูปน้ำหวานจากดอกไม้ (nectar) มาเป็นน้ำผึ้ง(honey)ได้นั้นอยู่ใน genus."Apis"ซึ่งมีหลาย species แต่ที่นิยมนำมาเลี้ยงในหีบคือ ผึ้งพันธุ์ "(Apis mellifrea)" ซึ่งเป็นผึ้งพันทางยุโรป และ แอฟริกา ปัจจุบันเริ่มมีการนำเอาผึ้งโพรง "(Apis cerana)"ซึ่งเป็นพันธุ์พื้นเมืองของเอเชียมาเลี้ยงในหีบบาง
การเลี้ยงผึ้ง คือการนำเอาผึ้งเข้าไปวางในแหล่งที่มีดอกไม้บาน มีน้ำหวานและเกสรในปริมาณมาก โดยพืชควรจะมีดอกหนาแน่น และบานติดต่อกันเป็นระยะเวลานาน การเลี้ยงผึ้งนั้นมีวิธีการจัดการให้เหมาะสมกับวัตถุประสงค์การเลี้ง คือน้ำผึ้ง คือของเหลวรสหวาน ซึ้งผึ้งผลิตขึ้นมาจากน้ำหวานจองดอกไม้หรือจากส่วนใดส่วนหนึ่งของต้นไม้ แล้วกลับมาสะสมมในรังผึ้ง ทำการบ่งจนของเหลวมีการเปลียนแปลงทางกายภาพและเคมี ลักษณะของน้ำผึ้งที่ดีควรมีความหนืด มีกลิ่นหอมของน้ำผึ้งและดอกไม้ ตามแหล่งที่ได้มา ไม่มีฟองอันเกิดจากการบูด ไม่มีไขผึ้งหรือเศษตัวผึ้งปะปน ใส มีสีเหลืองอ่อนๆจนมีสีน้ำตาล
แมลงครั่ง เป็นแมลงขนาดเล็กอยู่ในวงศ์ Kerridae มีชื่อทางวิทยาศาสตร์ว่า "Laccifer lacca" แมลงครั่งจะดูดกินน้ำเลี้ยงจากพืชอาหารแล้วปล่อยยางหรือชัน (resin) ออกมาห่อหุ้มตัวเองไว้จนมิด ครั่งตัวเมียมีรูปร่างเป็นถุงไม่มีขา รังมีลักษณะกลม ส่วนตัวผู้จะมีทั้งมีปีกและไม่มีปีก รังมีลักษณะยาว ตัวผู้จะคลานจากรังมาผสมพันธุ์กับตัวเมียเมื่อได้รับการผสมพันธุ์จะวางไข่ในรัง
การเลี้ยงครั่งคือการนำท่อนพันธุ์ครั่งไปผูกไว้บนต้นไม้ที่เหมาะสมเพื่อให้ครั่งตัวอ่อนเพิ่มปริมาณรังครั่ง
ในประเทศไทยการกินแมลงพบได้ทุกส่วนของประเทศ โดยเฉพาะภาคเหนือและภาคตะวันออกเฉียงเหนือ ได้มีการกินแมลงกันมานาน ด้วยวิถีชีวิตของทั้งสองภาคต้องอาศัยพึ่งพาป่าและธรรมชาติ การดำรงชีวตประจำวันจะอาศัยของจากในป่าไม่ว่าเป็นไม้ที่ใช้การสร้างบ้านเรือน อาหารที่เป็นผักรวมทั้งแมลงเป็นวัฒนธรรมชาวบ้านแบบหนึ่งของชาวเหนือและชาวอีสาน โดยวัฒนธรรมนี้เกิดจากภูมิปัญญาท้องถิ่นที่มีการค้นพบว่าแมลงชนิดใดที่สามารถนำมากินได้และมีวิธีการปรุงในรูปแบบใดจึงจะมีรสชาติที่ดี เช่น แมลงกินูน, แมลงดานา, มดแดงและไข่มดแดง ดักแด้ไหม แมลงกุดจี่, แมลงเม่า,จักจั่น และแมลงตับเต่า เป็นต้น
พาวเวอร์เรนเจอร์ ซามูไร
พาวเวอร์เรนเจอร์ ซามูไร (อังกฤษ:Power Rangers Samurai) เป็นภาพยนตร์ซีรีส์ชุดที่ 19 ของ พาวเวอร์เรนเจอร์ ได้ซื้อลิขสิทธิ์มาจาก ชินเคนเจอร์ โดย Saban Capital Group ออกฉายทาง นิคเคโลเดียน ออกอากาศครั้งแรกเมื่อวันที่ 7 กุมภาพันธ์ ค.ศ. 2011
คณะวิทยาศาสตร์ มหาวิทยาลัยเชียงใหม่
คณะวิทยาศาสตร์ มหาวิทยาลัยเชียงใหม่ เป็นหนึ่งในสามคณะแรกของมหาวิทยาลัยเชียงใหม่ เริ่มเปิดการเรียนการสอนวันที่ 18 มิถุนายน พ.ศ. 2507 ซึ่งเป็นการสอนวันแรกของมหาวิทยาลัยเชียงใหม่ด้วย ปัจจุบันดำเนินการจัดการเรียนการสอน และการวิจัย โดยจัดการเรียนการสอนในระดับปริญญาตรี โท และเอก นอกจากนี้ยังจัดการเรียนการสอนสาขาวิทยาศาสตร์พื้นฐานให้กับนักศึกษาในคณะต่างๆ อีกด้วย
รายนามคณบดีคณะวิทยาศาสตร์ มหาวิทยาลัยเชียงใหม่ ตั้งแต่เริ่มก่อตั้งคณะวิทยาศาสตร์พร้อมกับมหาวิทยาลัยเชียงใหม่จนถึงปัจจุบัน ซึ่งบางท่านก็ดำรงตำแหน่งสมัยเดียว บางท่านก็ได้ดำรงตำแหน่งหลายสมัย ซึ่งมีทั้งหมด 9 ท่าน เรียงลำดับจากอดีตจนถึงปัจจุบัน ดังนี้
คณะวิทยาศาสตร์ มหาวิทยาลัยเชียงใหม่ มีการรับนักศึกษาผ่านทาง 3 ช่องทาง ประกอบด้วย
ปัจจุบันใช้หลักสูตรที่ปรับปรุงในปีการศึกษา 2548 - 2549 ตามแต่ละสาขาวิชา โดยคาดว่าปีการศึกษา 2554 จะมีการใช้หลักสูตรใหม่ โดยเพิ่มกระบวนการเรียนรู้ผ่านกิจกรรม การเพิ่มรายวิชาสหกิจศึกษา และหลักสูตรสำหรับนักศึกษาปรีชาชาญ (Honor Program)
หลักสูตรระดับปริญญาโทที่เปิดสอนในคณะวิทยาศาสตร์ มี 2 แผน เป็นหลักสูตร 2 ปี ใช้เวลาศึกษาไม่เกิน 5 ปี จำนวนหน่วยกิตรวมไม่น้อยกว่า 36 หน่วยกิต ดังนี้
หลักสูตรระดับปริญญาเอกที่เปิดสอนในคณะวิทยาศาสตร์มี 2 แบบ ได้แก่
นอกจากนี้หลักสูตรอาจกำหนดให้เรียนกระบวนวิชาเพิ่มเติมได้โดยไม่นับหน่วยกิต
ปัจจุบัน คณะวิทยาศาสตร์ มหาวิทยาลัยเชียงใหม่มีภาควิชาทั้งสิ้น 8 ภาควิชา ดังต่อไปนี้โดยสำหรับสำนักงานคณะวิทยาศาสตร์ ตั้งอยู่ที่ชั้น 2 อาคาร 40 ปี คณะวิทยาศาสตร์ โดยสำนักงานคณะวิทยาศาสตร์ได้แบ่งส่วนงานไว้ดังนี้คณะวิทยาศาสตร์ มหาวิทยาลัยเชียงใหม่ ให้บริการวิทยาศาสตร์แก่ชุมชนในหลายๆ โครงการ อาทิเช่น
สำหรับคณะวิทยาศาสตร์ มหาวิทยาลัยเชียงใหม่ มีกิจกรรมสำหรับนักศึกษาให้เลือกสรรอย่างหลากหลาย ภายใต้การดูแลของสโมสรนักศึกษาคณะวิทยาศาสตร์ มหาวิทยาลัยเชียงใหม่ (สนว.) ซึ่งการบริหารงานปัจจุบัน ดำเนินการตามตามระเบียบการบริหารงานสโมสรนักศึกษาคณะวิทยาศาสตร์ มหาวิทยาลัยเชียงใหม่ พุทธศักราช 2551 โดยสโมสรนักศึกษาคณะวิทยาศาสตร์ตั้งอยู่ที่ชั้น 1 อาคาร 40 ปีคณะวิทยาศาสตร์
กิจกรรมเหล่านี้เป็นกิจกรรมของคณะวิทยาศาสตร์ มหาวิทยาลัยเชียงใหม่ บางกิจกรรมเข้าร่วมกับสโมสรนักศึกษามหาวิทยาลัยเชียงใหม่ (สมช.)
ทั้งนี้นักศึกษาสามารถสังกัดชมรมในสังกัด สนว. ซึ่งแบ่งเป็น 2 ส่วนคือ ชมรมเสริมหลักสูตร และชมรมกีฬา ประกอบด้วย
เควิน ฟิลลิปส์
เควิน ฟิลลิปส์ () อดีตนักฟุตบอลอาชีพชาวอังกฤษ และอดีตกองหน้าทีมชาติอังกฤษ
ฟิลลิปส์ มีชื่อเต็มว่า เควิน มาร์ก ฟิลลิปส์ (Kevin Mark Phillips) เกิดเมื่อวันที่ 25 กรกฎาคม ค.ศ. 1973 เคยโด่งดังมีชื่อเสียงมาก่อนกับซันเดอร์แลนด์ ในราวปี ค.ศ. 1999–2000 ในช่วงที่ซันเดอร์แลนด์เลื่อนชั้นขึ้นมาเล่นในพรีเมียร์ลีก รวมถึงติดทีมชาติอังกฤษอยู่ช่วงหนึ่งด้วยเป็นระยะเวลาสั้น ๆ
ปัจจุบัน ฟิลลิปส์ ทำหน้าที่เป็นผู้ฝึกสอนคนหนึ่งให้กับเลสเตอร์ซิตี สโมสรสุดท้ายที่ฟิลลิปส์ลงเล่นให้ด้วยในฐานะนักฟุตบอลอาชีพ
ไซมอน เดวิส
ไซมอน เดวิส () เกิดเมื่อวันที่ 23 ตุลาคม ค.ศ. 1979 เป็นนักฟุตบอลชาวเวลส์ปัจจุบันเล่นอยู่กับสโมสรฟุตบอลฟูแลม ในเอฟเอพรีเมียร์ลีก ของประเทศอังกฤษ โดยเดวิสปกติจะเล่นในตำแหน่งกองหลัง
ลูกลุงขี้เมา
ลูกลุงขี้เมา เป็นสตูดิโออัลบั้มลำดับที่ 25 ของวงคาราบาว ออกวางจำหน่ายในเดือนสิงหาคม พ.ศ. 2550 ในนามบริษัท "วอร์นเนอร์ มิวสิก ไทยแลนด์" โดยเป็นอัลบั้มที่ทำขึ้นเนื่องในโอกาสครบรอบ 25 ปีของวง ออกจำหน่ายในรูปแบบ เทปคลาสเซ็ท จำนวน 2 ชุด + ซีดี และ วีซีดี คาราโอเกะ จำนวน 2 แผ่น รวมทั้งสิ้น 18 เพลง และเป็นอัลบั้มชุดสุดท้ายของวงคาราบาวที่ทำออกมาในรูปแบบเทปคลาสเซ็ท
"ลูกลุงขี้เมา" เป็นเพลงนำของอัลบั้มที่มีเนื้อหาสืบเนื่องมาจากเพลง "ลุงขี้เมา" ในอัลบั้มชุดแรกของวงคาราบาวที่ออกในปี พ.ศ. 2524 ทางวงจึงนำชื่อเพลงมาตั้งชื่ออัลบั้ม เพื่อให้สมกับโอกาสที่วงคาราบาวเดินทางมาตลอด 25 ปี โดยเป็นอัลบั้มแรกที่มีการปรับปรุงวงให้เป็นแบบปัจจุบัน คือ เหลือสมาชิก 8 คน เนื่องจาก น้อง - ศยาพร สิงห์ทอง ขอลาออกจากวงด้วยปัญหาสุขภาพ นอกจากนั้นยังได้ กีรติ พรหมสาขา ณ สกลนคร อดีตสมาชิกวงมาร่วมงานชั่วคราวด้วย
เนื่องด้วยเป็นอัลบั้มที่บรรจุเพลงทั้งสิ้น 18 เพลง ทำให้ความยาวของอัลบั้มไม่พอที่จะทำเป็นแผ่นเดียว จึงมีการแบ่งภาคออกเป็น 2 แผ่น แผ่นละ 9 เพลง โดยระบุชื่อภาคให้เป็นไปตามคอนเซ็ปต์เนื้อหาในแต่ละภาค โดยภาคแรกคือ ก้าวหน้า ได้แก่ เพลงที่มีเนื้อหาพูดถึงเรื่องราวในอนาคต และภาคที่สองคือ ก้าวหลัง ได้แก่ เพลงที่มีเนื้อหาพูดถึงเรื่องที่ผ่านมาในอดีต และเพลงเนื้อหาเสียดสีสังคม โดยเพลงในอัลบั้มมีเรื่องราวที่หลากหลาย ทั้งเรื่องการเมือง ความสามัคคี การกตัญญูรู้คุณแผ่นดิน ชีวิตผู้คน กระแสสังคมในขณะ รวมทั้งเพลงประกอบโฆษณา และเพลงประกอบละคร
แอ๊ด - ยืนยง โอภากุล แต่งเพลงในอัลบั้มนี้จำนวน 10 เพลง และยังได้รับเกียรติจากนักแต่งเพลงกิตติมศักดิ์ อาทิ พล.อ. เปรม ติณสูลานนท์ ประธานองคมนตรี ในเพลง ""เกิดมาต้องตอบแทนบุญคุณแผ่นดิน"" ซึ่งทางวงนำมาเรียบเรียงใหม่ ร่วมด้วย พล.ต.ต. สุรศักดิ์ สุทธารมณ์, พยัพ คำพันธุ์, ทิวา สาระจูฑะ เป็นต้น
สตีเฟน เคลลี
สตีเฟน ไมเคิล เคลลี () เกิดเมื่อวันที่ 6 กันยายน ค.ศ. 1983 เป็นนักฟุตบอลชาวไอร์แลนด์เหนือ ปัจจุบันเล่นอยู่กับสโมสรฟุตบอลฟูแลม ในเอฟเอพรีเมียร์ลีก ของประเทศอังกฤษ เล่นตำแหน่งกองหลัง และแบ็กขวา และเล่นให้กับทีมชาติไอร์แลนด์เหนือ
เครื่องชงกาแฟ
เครื่องชงกาแฟ
เครื่องชงกาแฟ แบ่งออกเป็น 7ประเภท ดังนี้ เครื่องชงกาแฟแบบหยดหรือแบบดริป (Drip Coffee Maker), เครื่องชงกาแฟแบบเป็นกาหยดหรือแบบนีโอโพลิแทน ดริป พอต(Neopolitan Drip Pot), เครื่องชงกาแฟแบบฝรั่งเศสหรือเฟรนซ์เพรส (French Press), เครื่องชงกาแฟแบบเอสเปรสโซ (Espresso), เครื่องชงกาแฟแบบมอคคาพอต (Mocca pot), เครื่องชงกาแฟแบบเพอร์โคเลเตอร์ (Percolator), เครื่องชงกาแฟแบบสุญญากาศ (Vacuum)
เครื่องชงกาแฟประเภทนี้เป็นที่นิยมกันโดยทั่วไป เนื่องจาก ใช้ง่าย ขั้นตอนไม่ยุ่งยาก
"หลักการทำงาน" ใส่น้ำลงในส่วนที่ใช้ขังน้ำเมื่อน้ำเดือดจะถูกจ่ายไปยังด้านบนของผงกาแฟ ฟิลเตอร์ และหยดลงเป็นน้ำกาแฟ ลงบนกากาแฟที่รองรับอยู่
"ข้อดี" ระยะเวลาในการชงค่อนข้างสั้น ซึ่งเป็นสาเหตุให้กาแฟที่ได้ไม่เข้มข้นเท่าใดนัก เนื่องจากไอน้ำจะผ่านเมล็ดกาแฟเพียงบางส่วน
"หลักการทำงาน" มีลักษณะการทำคล้ายกับเครื่องชงกาแฟแบบหยด ต่างกันตรงที่ เครื่องชงแบบนี้จะไม่มีพวยกา กาแฟบดจะถูกใส่ลงในถ้วยกรองซึ่งอยู่ภายในตะกร้าของหม้อ
เครื่องชงชนิดนี้สามารถหาซื้อได้ง่าย ราคาไม่แพง
"หลักการทำงาน" ประเทศฝรั่งเศส เป็นผู้คิดค้นและปรับปรุงขั้นมา มีลักษณะเป็นแบบลูกสูบ ตัวเครื่องประกอบด้วย กระบอกแก้วและก้านโลหะตรงกลาง มีด้ามจับอยู่ตรงด้านนอกของกระบอก มีปากของกาไว้สำหรับริน ส่วนล่างของตัวเครื่องเป็นแบบฟิลเตอร์ เมื่อจะชงกาแฟ ให้ใส่ผงกาแฟลงในกระบอก รินน้ำร้อนใส่ให้ท่วมผงกาแฟ รอจนชุ่มน้ำจึงกดลูกสูบลงจึงได้น้ำกาแฟออกมา
เป็นเครื่องชงกาแฟที่นิยมใช้กันมากในร้านกาแฟที่มีขนาดกลาง "หลักการทำงาน" ใช้หลักการจากความดันไอน้ำ เพื่อกลั่นเอารสชาติของกาแฟออกมา โดยที่ใช้น้ำน้อยที่สุด โดยรสชาติที่ได้
จะมีความหอมอย่างเต็มที่
โดยเครื่องชงกาแฟประเภทนี้จะมีการผลิตออกมาหลายแบบและหลายขนาด ซึ่งถ้าขนาดใหญ่ราคาก็จะสูงตามไปด้วย
เครื่องชงประเภทนี้มีหลักการเกี่ยวกับความดันไอน้ำคล้ายๆกับแบบเอสเปรสโซ โดยตัวเครื่องจะแยกออกเป็นสองส่วน ส่วนล่างเป็นส่วนใส่น้ำ ส่วนบนมีฟิลเตอร์สำหรับใส่ผงกาแฟ เมื่อต่อสองส่วน
เข้าด้วยกันจะมี "หลักการทำงาน" คือ เครื่องจะทำงานโดยต้มน้ำกลั่นไอผ่านผงกาแฟ เมื่อเครื่องหยุดเดือด จะได้น้ำกาแฟที่มีคุณภาพใกล้เคียงกับการชงโดยใช้เครื่องเอสเปรศโซ
เครื่องชงกาแฟประเภทนี้ จะมีลักษณะคล้ายกาต้ม รูปล่างคล้ายคูลเลอร์ โดยมากจะเห็นเครื่องชงประเภทนี้ตามสถานที่จัดเลี้ยงหรือตามโรงแรมต่างๆ
"หลักการทำงาน" ตัวเครื่องจะต้มน้ำพอเดือด และจะไหลไปตามท่อปั๊มผ่านตะกร้าที่ใส่ผงกาแฟไว้ น้ำกาแฟที่ได้ จะหยดลงสู่ส่วนล่างสุดของเหยือก ซึ่งจะมีตัวเปิด ปิด อยู่ด้านนอก
เครื่องชงกาแฟประเภทนี้มีราคาค่อนข้างสูง เนื่องจาก มีปุ่มควบคุมความร้อนและอุณหภูมิของน้ำสม่ำเสมอ
เครื่องชงประเภทนี้ตัวเครื่องจะเป็นแก้วใส "หลักการทำงาน" จะอาศัยหลักความดันไอน้ำ โดยผงกาแฟจะถุกบดใส่ไว้ในฟิลเตอร์ซึ่งอยู่ส่วนบนของตัวเครื่อง และมีกาน้ำซึ่งเป็นแก้วทรงกลม
อยู้ด้านล่างของตัวฟิลเตอร์ น้ำจะถูกต้มด้วยตะเกียงแอลกอฮอล์ด้านนอก เมื่อน้ำเดือดไอน้ำจะลอยขึ้นสู่ด้านบน ผ่านผงกาแฟและขังอยู่บนนั้น จนเมื่อมีการดับไฟน้ำกาแฟถึงจะไหลออกมา
ผ่านกรองลงมายังการองรับด้านล่าง
โดยเครื่องกรองประเภทนี้จะทำให้ได้กาแฟที่มีกลิ่นและรสชาติดี แต่การชงจะได้ปริมาณกาแฟในปริมาณที่ไม่มาก
เครื่องชงกาแฟสด
เครื่องชงกาแฟ
อบรมกาแฟสด
ภาษาเต็ยโบ่ย
ภาษาเต็ยโบ่ย () หรือ ภาษาฝรั่งเศสอันนัม เป็นภาษาผสมแก้ขัด (pidgin) ที่มีพื้นฐานมาจากภาษาฝรั่งเศสที่ตายแล้วในเวียดนาม เคยใช้พูดในบริเวณท่าเรือที่สำคัญของอาณานิคมอินโดจีนฝรั่งเศส เกิดขึ้นเมื่อราว พ.ศ. 2405 ได้รับอิทธิพลจากภาษาเวียดนาม ภาษาฝรั่งเศส ภาษาอังกฤษ ภาษาชวา และภาษาโปรตุเกส ใช้สื่อสารระหว่างชาวฝรั่งเศสกับชาวเวียดนามจนถึง พ.ศ. 2497 ปัจจุบันเลิกใช้แล้ว
(Bickerton 1995: 163)
ชุดปฏิกิริยาของโบเวน
ชุดปฏิกิริยาของโบเวน () เป็นหลักศึกษาปฏิกิริยาของการตกผลึกในหินอัคนี พัฒนาขึ้นโดยนอร์แมน แอล. โบเวน ในปี ค.ศ. 1928 เริ่มจากการนำหินบะซอลต์สด ๆ มาบดให้ละเอียด แล้วเผาที่อุณหภูมิมากกว่า 1800 องศาเซลเซียส และปล่อยให้เย็นตัวอย่างรวดเร็วภายใต้อุณหภูมิห้อง เพื่อให้รู้ว่า ณ อุณหภูมินั้น ๆ เกิดสมดุลไม่มีการเปลี่ยนแปลงอีกแล้ว และสามารถเก็บสมดุลที่อุณภูมินั้น ๆ ไปศึกษาต่อได้ และ หลังจากนั้นศึกษาแร่ที่เกิดในช่วงอุณหภูมิต่างๆ ว่าเกิดแร่อะไรบ้าง ตกผลึกอย่างไรบ้าง
ประกอบด้วยกลุ่มแร่ชนิดเดียวกัน คือ แพลจิโอเคลส (Plagioclase) ซึ่งปฏิกิริยาของชุดนี้ เป็นการลดปริมาณของแคลเซียม (Ca) และเพิ่มปริมาณโซเดียม (Na) เมื่ออุณหภูมิลดลง ไม่ใช่เป็นการเปลี่ยนเป็นแร่ใหม่แต่เป็นการเปลี่ยนแปลงองค์ประกอบของแร่เดิม ซึ่งจากปฏิกิริยาดังกล่าว ทำให้เกิดการแลกเปลี่ยนประจุบวก โดยมีลักษณะเหมือนการแพร่ของประจุบวกจากข้างนอก เข้าสู้ด้านใน ที่เรียกว่า Solid Solution ทำให้เกิดลักษณะของ Zone Plagioclase เกิดขึ้น
ประกอบด้วยแร่ตัวใหม่ที่เกิดขึ้นตลอดเวลา โดยมีธาตุอื่น ๆเข้ามาประกอบในพันธะมากขึ้น โดยมีอุณภูมิที่เริ่มตกผลึกสูงกว่าชุดปฏิกิริยาแบบต่อเนื่อง
แร่ชนิดแรกที่เริ่มตก คือกลุ่มแร่โอลิวีน (Olivine) (Mg,Fe)SiO4 ต่อมาแร่โอลิวีนที่เหลือจากการตกผลึก จะทำปฏิกิริยากับแมกมารอบๆ แล้วเกิดการหลอมละลายขึ้น จากนั้น form เป็นแร่ตัวใหม่เกิดขึ้น คือ ไพรอกซีน (Pyroxene) (Ca,Na),(Fe,Mg,Al)(Si2O6) เมื่อไพรอกซีนเริ่มไม่สเถียร จะเริ่มทำปฏิกิริยากับแมกมาเกิดเป็นแอมฟิโบล (Amphibole) (สูตรของแอมฟิโบลจะเริ่มมีความซับซ้อนมากขึ้น)
เจิ้ง เพ่ยเพ่ย
เจิ้ง เพ่ยเพ่ย () เป็นนักแสดงหญิงชาวจีน มีชื่อเสียงในยุคทศวรรษ 1960 จากการแสดงภาพยนตร์จีนกำลังภายใน โดยเฉพาะบทบาทจอมยุทธหญิงจากเรื่อง หงส์ทองคะนองศึก ("Come Drink with Me") ผลงานกำกับของหูจินเฉวียน ในปี ค.ศ. 1966 ที่ทำให้เธอได้รับฉายาว่า "ราชินีนักดาบ" (queen of swords)
การศึกษา เพ่ยเพ่ยจบมัธยมปลาย ซึ่งยุคนั้นถือว่าดีแล้ว
ในปี 2000 เพ่ยเพ่ยกลับมามีชื่อเสียงในระดับนานาชาติอีกครั้ง จากบทบาทในภาพยนตร์เรื่อง "Crouching Tiger, Hidden Dragon" ของหลี่ อัน ซึ่งในภาพยนตร์เรื่องนี้ เธอรับบทเป็นผู้ร้ายเป็นครั้งแรกในชีวิตการแสดง และได้รับรางวัลนักแสดงสมทบหญิงยอดเยี่ยม รางวัลภาพยนตร์ฮ่องกง ครั้งที่ 20
ลัว ลี่
ลัว ลี่ () เป็นนักแสดงภาพยนตร์จีนกำลังภายในชาวฮ่องกง
ลัว ลี่เกิดที่เมืองเปอมาตังเซียนตาร์ ทางตอนเหนือของเกาะสุมาตรา ประเทศอินโดนีเซีย บิดามารดามาจากมณฑลกวางตุ้ง และส่งเขากลับไปอยู่ฮ่องกงตั้งแต่เมื่อยังเป็นวัยรุ่น เขาเริ่มฝึกฝนศิลปะป้องกันตัวและร่วมแสดงภาพยนตร์ของชอว์บราเดอร์ส ตั้งแต่ปี ค.ศ. 1962 เมื่ออายุได้ 23 ปี มีชื่อเสียงในช่วงปลายทศวรรษ 1960 ถึง 1970
ลัว ลี่ เสียชีวิตด้วยวัย 63 ปี ที่เมืองเซินเจิ้น เนื่องจากอาการหัวใจล้มเหลว
รัน รัน ชอว์
เซอร์ รัน รัน ชอว์, ซีบีอี (23 พฤศจิกายน ค.ศ. 1907 - 7 มกราคม ค.ศ. 2014) เป็นนักธุรกิจผู้สร้างภาพยนตร์ และภาพยนตร์โทรทัศน์ชาวฮ่องกง
รัน รัน ชอว์เกิดที่เมืองหนิงป่อ มณฑลเจ้อเจียง เป็นบุตรคนสุดท้องในจำนวน 6 คนของชอว์ เหอ เซียน พ่อค้าสิ่งทอจากเซี่ยงไฮ้ รัน รันเริ่มธุรกิจภาพยนตร์ตั้งแต่อายุ 19 ปี โดยร่วมกับพี่ชายคนที่สาม ชื่อ รัน มี ชอว์ ก่อตั้งบริษัทจัดจำหน่ายภาพยนตร์ และเป็นเจ้าของโรงภาพยนตร์ในสิงคโปร์ขึ้นในปี 1924 และก่อตั้งสตูดิโอผู้สร้างภาพยนตร์ขึ้นในปี 1930 ใช้ชื่อว่า South Sea Film ต่อมาได้เปลี่ยนชื่อเป็น ชอว์บราเดอร์ส โดยเป็นการเลียนแบบทั้งชื่อและเครื่องหมายการค้าของ วอร์เนอร์บราเธอร์ส
รัน รัน ชอร์เป็นผู้ก่อตั้งบริษัท Television Broadcasts Limited หรือ ทีวีบี เป็นผู้ผลิตรายการโทรทัศน์ของฮ่องกงขึ้นในปี 1967
การแปรสภาพ
การแปรสภาพ () เป็นการแปรสภาพของชั้นหิน
คำว่า “metamorphic” มาจาก “meta” แปลว่า “เปลี่ยนหรือแปร (change) ” และ “morph” แปลว่า“รูปร่าง (form) ” ดังนั้น แปลตรง ๆ ได้ว่า metamorphic rocks คือ หินที่ถูกทำให้เปลี่ยนหรือแปรสภาพไป (changed rocks) จะได้ว่า หินแปร คือ หินเดิมที่ถูกแปรสภาพภายใต้สภาวะความดัน และ อุณหภูมิ รวมถึงกระบวนการอื่น ๆ ด้วย โดยองค์ประกอบดั้งเดิมของหินจะถูกหลอมผสมเข้าด้วยกันใหม่ นอกจากนี้หินทุกชนิดสามารถถูกแปรสภาพเป็นหินแปรได้ และจะปรากฏลักษณะที่บ่งบอกว่า เป็นหินแปร เช่น การตกผลึกใหม่ (Recrystallization), การเกิดแร่ใหม่ (New mineral), และ การเรียงตัวของแร่ (Texture, Structure) เป็นต้น
ได้ 4 ประเภทคือ
ตามลักษณะของสิ่งที่ทำให้เกิดการแปรสภาพ (metamorphism)แบ่งเป็น 7 Facies ตามอุณหภูมิและความดันดังภาพ
Zeolite and Prehnite-Pumpellyite- Metagraywacke Facies
ระดับการแปรสภาพต่ำ เกิดจากกระบวนการ burial process
แร่ที่สำคัญได้แก่ Laumonitite, Albite, หรืออาจจะพบแร่ Wairakite และ Prehnite
Prehnite, Pumpellyite และQuartz บางครัง้ Pumpellyiteพบร่วมกับ Actinoliteในขณะที่ไม่มี Prehnite
Epidote-Amphibolite Facies
แร่หลักของFacies นีได้แก่ Almandine (Garnet) แร่อื่นที่ประกอบด้วยได้แก่ Actinolite, Na-rich plagioclase and, Kyanite หรือAndalusite
Amphibolite Facies
ประกอบด้วยแร่อะลูมินัม ซิลิเกต เช่น Plagioclase (An>20), Green-brownhornblende, Diopside, Staurolite, Cordierite, Grossularite, หรือ Andradite
Granulite Facies
เกิดในสภาวะที่ที่มีความดันและอุณหภูมิสูงที่สุด เช่นบริเวณแผ่นเปลือกทวีปที่ลึกที่สุด
สัมพันธ์กับ Amphibolite Facies, Migmatites, หรือ หินอัคนีพุอื่น ๆ ประกอบด้วยแร่ Pyroxene, Biotite และ Hornblende เป็นแร่หลักที่พบใน Faciesนี้
Blueschist Facies
เกิดในสภาวะที่ความดันสูงแต่อุณหภูมิต่ำ แร่ที่พบส่วนใหญ่ได้แก่ Glaucophane, Jadeite, Lawsonite และ Aragonite
Eclogite Facies
เกิดในสภาวะที่ความดันสูง มีส่วนประกอบคล้ายหินละซอล์ต แร่ Omphacite และPyropic garnet นอกจากนียั้งพบแร่อื่น ๆ
เช่น Chlorite, Muscovite, Epidote, หรือ Glaucophane
Hornfels and Sanidinite Facies
พบแร่ที่เกิดความดันต่ำ ได้แก่ Cordierite, Biotite, Garnet, Andalusite, Sillimanite หรือ Wollastonite
หินแปรในประเทศไทยนั้นพบได้ทุกภูมิภาค ยกเว้นบริเวณที่ราบสูงโคราช แต่หินแปรพวกนี้ก็ยังไม่สามารถบอกอายุที่แน่ชัดได้เนื่องจากหินถูกแปรสภาพไปแล้ว
บางแห่งที่พบซากดึกดำบรรพ์ก็ไม่สามารถนำมาบอกอายุหินได้รวมถึงการใช้กัมมันตรังสีก็ยังมีข้อจำกัดอยู่อีกมากมาย
ข้อมูลโดยส่วนใหญ่จึงมักกล่าวถึงเรื่องลักษณะของหินที่พบ แต่อย่างก็ตามหินแปรที่คนนิยมสนใจศึกษาคือ หินแปรในช่วงพรีแคมเบียน (ซึ่งเป็นพวก high grade metamorphism และ anatexites) และต่อเนื่องมาถึงหินพาลิโอโซอิคตอนล่าง (แสดงลักษณะ low grade metamorphism) เนื่องจากมีการแสดงการแปรสภาพเพียงครั้งเดียวและมีการแบ่งลำดับขั้นของการแปรสภาพ (Grade of metamorphism)
แอมฟิบอไลต์
แอมฟิบอไลต์ () เป็นกลุ่มของหินแปรที่มีกระบวนการแปรสภาพแบบ Prograde metamorphic โดยมีอุณหภูมิในการแปรสภาพระดับกลางจนถึงระดับสูง (950°F หรือ 500°C) และมีความดันในการแปรสภาพระดับปานกลาง (1.2GPa) ด้วยระดับการแปรสภาพใน Amphibolite Facies ที่มีอุณหภูมิและความดันสูงขึ้น จึงไม่มีการปรากฏของแร่ที่มีการแปรสภาพขั้นต่ำ (Lower grade metamorphism) เช่น Pyrophyllite, Chloritiod, Albite, Talc, Blue-green Hornblende และ Chlorite เป็นต้น
หินในกลุ่ม Amphibolite Facies ส่วนมากเป็น Precambrian gneisses และมักปรากฏอยู่ในบริเวณที่มีการเปลี่ยนแปลงลักษณะแบบยืดหยุ่นในระดับลึก (Deeper parts of the Ductile deformation) และ Facies นี้จะประกอบไปด้วยแร่ดังต่อไปนี้ จากสูตรเคมีของแร่ที่เกิดในกลุ่มแอมฟิบอไลต์ จะสังเกตเห็นว่าแร่ส่วนใหญ่จะเป็นแร่ในกลุ่มของ Aluminum Silicate และแร่บางชนิดยังพบ Calcium ในสูตรโครงสร้างอีกด้วย ซึ่งแสดงให้เห็น Protolith ของหินแปรกลุ่มนี้น่าจะมาจากการแปรสภาพของหินที่ประกอบด้วยแร่ที่มีปริมาณ Aluminium และ Calcium สูง
หินต้นกำเนิด (Protolith) ของหินในกลุ่มแอมฟิบอไลต์ จะประกอบด้วยหินอัลตราเมฟิก หินเมฟิก หินทราย หินโคลน และหินปูน ซึ่งหินแต่ละชนิดเมื่อผ่านการแปรสภาพแล้วจะให้แร่ที่มีองค์ประกอบและมีชนิดแตกต่างกันดังตารางต่อไปนี้
7KAl2(AlSi3O10)(OH)2 + 3(Mg,Fe)3(Si,Al)4O10(OH)2 + (Mg,Fe)3(OH)6 + SiO2  → 4Al2SiO5 + K(Mg,Fe)3(AlSi3O10)(OH)2 + 3H2O
KAl2(AlSi3O10)(OH)2 + (Mg,Fe)3(Si,Al)4O10(OH)2+ (Mg,Fe)3(OH)6 + Fe3Al2(SiO4)3  → 2Fe2Al9O6(SiO4)4(O,OH)2 + K(Mg,Fe)3(AlSi3O10)(OH)2 + SiO2
Ca2Mg5Si8O22(OH)2 + 3CaCO3 + 2SiO2 →  5CaMg(SiO3)2 + 3CO2 + H2O
Fe2Al9O6(SiO4)4(O,OH)2 + SiO2  → Al2SiO5 + Fe3Al2(SiO4)3 + H2O
Fe2Al9O6(SiO4)4(O,OH)2 + SiO2 + KAl2(AlSi3O10)(OH)2  → Al2SiO5 + K(Mg,Fe)3(AlSi3O10)(OH)2 + H2O
2Ca2(Al,Fe)Al2O(SiO4)(Si2O7)(OH)  CaAl2Si2O8 +Ca3Al2(SiO4)3-Ca3Fe2(SiO4)3 +Fe2O3 +SiO2
KAl2(AlSi3O10)(OH)2 + K(Mg,Fe)3(AlSi3O10)(OH)2 + 3SiO2 →  2KAlSi3O8 + Fe3Al2(SiO4)3 + H2O
KAl2(AlSi3O10)(OH)2 + (Ca,Mg,Fe)3(Al,Fe,Cr)2(SiO4)3 →  2Al2SiO5 + K(Mg,Fe)3(AlSi3O10)(OH)2 + H2O
KAl2(AlSi3O10)(OH)2 + SiO2 + 2Fe2Al9O6(SiO4)4(O,OH)2  → Al2SiO5 + K(Mg,Fe)3(AlSi3O10)(OH)2 + (Ca,Mg,Fe)3(Al,Fe,Cr)2(SiO4)3 + 2H2O
จันผา
จันผา หรือ จันทร์ผา เป็นไม้ประดับที่มีที่ตั้งอยู่ในประเทศไทย อยู่แถบตามป่าเขา มีความสูงประมาณ 5 - 7 ฟุต ลำต้นมีความแข็งแรงมาก จะมีการแตกใบตรงบริเวณยอด ใบมีสีเขียวเข้ม ลักษณะเป็นรูปหอก ขนาดใบเรียวและยาว ปลายใบจะมีรูปแบบแหลมใบยาวประมาณ 45-50 cm และมีความกว้างที่ประมาณ 4-5 cm ส่วนใหญ่จะนิยมปลูกประดับไว้ที่สนามหญ้าและใช้ตกแต่งร่วมกับสวนหินจันทร์ผานั้นมีหลายชื่อ บ้างก็เรียกว่า "จันทร์แดง" หรือ "ลักจั่น" ชอบขึ้นบริเวณหน้าผา
เป็นไม้พุ่มที่มีขนาดใหญ่หรือไม้ต้นขนาดเล็ก แต่จะไม่ผลัดใบ ลำต้นจะกลมๆ คล้ายต้นหมาก และเปลือกของลำต้นจันทร์ผานั้นจะมีสีเทาๆ ส่วนใบจะแตกเป็นช่อๆ โดยจะแตกบริเวณปลายยอดเท่านั้น เรือนยอดเป็นรูปทรงไข่ เมื่อต้นโตจะแผ่กว้างขยายออกไป เปลือกต้นสีน้ำตาลหรือน้ำตาลปนเทา แตกเป็นร่องตามยาว
ใบเดี่ยว เรียงเวียนสลับถี่ ๆ ที่ปลายกิ่ง ใบรูปแถบยาวแคบ กว้าง 4-5 เซนติเมตร ยาว 45-60 เซนติเมตร ปลายใบแหลม โคนใบแผ่เป็นกาบหุ้มลำต้น ผิวใบด้านบนสีเขียวเข้ม ก้านใบเป็นกาบหุ้มซ้อนทับ กันรอบลำต้น
ดอกสีขาวนวลตรงกลางดอกมีจุดสีแดง มีกลิ่นหอม ออกเป็นช่อแบบช่อแยกแขนงขนาดใหญ่ตามซอกใบที่ปลายกิ่ง มีดอกจำนวนมาก กลีบดอก 6 กลีบ ผลสด ทรงกลมขนาดเล็กอยู่รวมกันเป็นพวง ผลอ่อนสีเขียว ผลแก่สีแดงคล้ำ มีเมล็ดเดียว
แก่นมีสรรพคุณบำรุงระบบภายในร่างกายคือหัวใจและ แก้เลือดออกตามไรฟัน